Document ID: 31990L0335

31990L0335
L 162/37
JURNALUL OFÍCIAL AL UNIUNII EUROPENE
DIRECTIVA COMISIEI
din 7 iunie 1990
de modificare pentru a patra oară a anexei la Directiva 79/117/CEE a Consiliului privind interzicerea introducerii pe piață și folosirii produselor fitosanitare care conțin anumite substanțe active
(90/335/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 79/117/CEE a Consiliului din 21 decembrie 1978 privind interzicerea introducerii pe piață și folosirii produselor fitosanitare care conțin anumite substanțe active (1), astfel cum a fost modificată ultima dată prin Directiva 89/365/CEE (2), în special articolul 6,
întrucât evoluția cunoștințelor științifice și tehnice face necesare unele modificări ale anexei la Directiva 79/117/CEE;
întrucât este necesară eliminarea unui număr de derogări temporare la interdicțiile formulate de directivă, dat fiind că în prezent sunt disponibile tratamente mai puțin nocive;
întrucât Comisia a fost informată de către toate statele membre că ele nu au sau că nu mai au intenția să se folosească de aceste derogări;
întrucât măsurile prevăzute de prezenta directivă sunt în conformitate cu avizul Comitetului fitosanitar permanent,
ADOPTĂ PREZENTA DIRECTIVĂ:
Articolul 1
Anexa la Directiva 79/117/CEE se modifică după cum urmează:
1.
În Partea A, „Compuși mercurici”:
(a)
privind punctul 4, „Compuși de alchilmercur”, textul din coloana 2 se elimină;
(b)
privind punctul 5, „Compuși de alcoxialchil și de aril-mercur”, textul din coloana 2 se înlocuiește cu următorul text: „Tratarea semințelor de cereale”.
2.
În partea B, „Compuși organoclorurați persistenți”:
(a)
privind punctul 1, „Aldrină”, textul din coloana 2 se elimină;
(b)
privind punctul 5, „Endrină”, textul din coloana 2 se elimină.
Articolul 2
Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1991. Statele membre informează de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 7 iunie 1990.

Labels: 7
20
4
6